Βουγονία (ταινία)

Το ***Βουγονία*** (πρωτότυπος τίτλος: **Bugonia**) είναι Αμερικανική μαύρη κωμωδία του 2025 σε σκηνοθεσία του Γιώργου Λάνθιμου. Βασισμένη στην Νοτιοκορεατική ταινία του 2003 *Save the Green Planet!* του Τζανγκ Τζουν-χουάν, η *Βουγονία* ακολουθεί δύο νεαρούς άνδρες που απαγάγουν μία ισχυρή Διευθύνουσα Σύμβουλο, επειδή υποψιάζονται ότι είναι κρυφά μία εξωγήινη που θέλει να καταστρέψει τη Γη. Μία συμπαραγωγή της Ιρλανδίας, της Νότιας Κορέας και των Ηνωμένων Πολιτειών, στην ταινία πρωταγωνιστούν οι Έμα Στόουν, Τζέσι Πλέμονς, Άινταν Ντέλμπις, Σταύρος Χαλκιάς και Αλίσια Σίλβερστοουν

Η ανάπτυξη της ταινίας ξεκίνησε το 2020, με τον Τζανγκ να αναλαμβάνει την σκηνοθεσία και τον Γουίλ Τρέισι την προσαρμογή του σεναρίου. Ο Άρι Άστερ ανέλαβε χρέη παραγωγού λίγο αργότερα και τον Φεβρουάριο του 2024 ο Λάνθιμος ανέλαβε την σκηνοθεσία, αντικαθιστώντας τον Τζανγκ, ενώ η Στόουν εντάχθηκε στην ταινία τόσο ως ηθοποιός όσο και ως παραγωγός. Ο Πλέμονς εντάχθηκε στο καστ τον Μάιο και σύντομα η Focus Features εξασφάλισε τα δικαιώματα διανομής της ταινίας στο Φεστιβάλ Κινηματογράφου Καννών. Τα γυρίσματα ξεκίνησαν τον Ιούλιο στο Χάι Γουίκομ της Αγγλίας, και στην Ατλάντα της Τζόρτζια και την ίδια περίοδο ανακοινώθηκε και το υπόλοιπο καστ. Επιπλέον γυρίσματα έγιναν τον Μάιο του 2025 στην Μήλο. Με προϋπολογισμό $45-$55 εκατομμυρίων, η *Βουγονία* αποτελεί την πιο ακριβή ταινία του Λάνθιμου.

Η ταινία έκανε παγκόσμια πρεμιέρα ως μέρος του βασικού διαγωνισμού στο 82ο Διεθνές Φεστιβάλ Κινηματογράφου Βενετίας στις 28 Αυγούστου 2025 και κυκλοφόρησε στους κινηματογράφους στις Ηνωμένες Πολιτείες από την Focus Features στις 24 Οκτωβρίου 2025. Στην Ελλάδα κυκλοφόρησε στις 6 Νοεμβρίου 2025 Έλαβε θετικά σχόλια, με τους κριτικούς να επαινούν τις ερμηνείες του Πλέμονς και της Στόουν. Και οι δύο έλαβαν υποψηφιότητες για τις ερμηνείες του στις 83ες Χρυσές Σφαίρες και στα 32α Βραβεία Σωματείου Ηθοποιών, ενώ στα 98α Βραβεία Όσκαρ η ταινία έλαβε τέσσερις υποψηφιότητες, συμπεριλαμβανομένων Καλύτερης Ταινίας και Α΄ Γυναικείου Ρόλου για την Στόουν.

## Πλοκή
Η Μισέλ Φούλερ, η Διευθύνουσα Σύμβουλος της μεγάλης φαρμακευτικής εταιρείας Auxolith, πέφτει θύμα απαγωγής από τον συνωμοσιολόγο Τέντι Γκατζ και τον αυτιστικός ξάδελφο του, Ντον. Η μητέρα του Τεντ, η Σάντι, συμμετείχε στο παρελθόν σε μία κλινική δοκιμή για ένα φάρμακο της Auxolith πράγμα που την άφησε σε κώμα. Ο Τέντι πιστεύει ότι η Μισέλ είναι μέλος κακοήθους εξωγήινου είδος γνωστό ως οι "Ανδρομέδιοι" που σκοτώνουν τις μέλισσες της Γης, καταστρέφοντας κοινωνίες και αναγκάζοντας τους ανθρώπους σε απαθή υποταγή.

Ο Τέντι και ο Ντον φυλακίζουν την Μισέλ στο υπόγειο του, της ξυρίζουν το κεφάλι, και καλύπτουν το σώμα της με αντισταμινική κρέμα για να την αποτρέψουν από το να στείλει σήμα κινδύνου στους άλλους Ανδρομέδιους. Ο Τέντι της εξηγεί ότι έχει τέσσερις μέρες να διαπραγματευτεί μία συνάντηση με τον Ανδρομέδιο αυτοκράτορα πριν την επερχόμενη έκλειψη Σελήνης, η οποία θα επιτρέψει στο διαστημικό σκάφος της Ανδρομέδας να εισέλθει απαρατήρητο στην ατμόσφαιρα της Γης.

Αφού βασανίζει την Μισέλ, μέσω ηλεκτροσόκ, ο Τέντι φτάνει στο συμπέρασμα ότι η υψηλή αντοχή της στον πόνο είναι απόδειξη ότι, στην πραγματικότητα, είναι ένα υψηλόβαθμο μέλος της Ανδρομέδιας βασιλικής οικογένειας. Ο Τέντι και ο Ντον την απελευθερώνουν από το υπόγειο και με προσεκτική επιτήρηση την προσκαλούν στον πάνω όροφο για δείπνο. Το τεταμένο γεύμα κορυφώνεται με μία σωματική μάχη, η οποία διακόπτεται από την εμφάνιση του Κέισι, του τοπικού αστυνομικού σερίφη και μπέιμπι σίτερ του Τέντι, όταν ήταν παιδί, ο οποίος ψάχνει την Μισέλ. Όσο ο Ντον πηγαίνει την Μισέλ πίσω στο υπόγειο και την αλυσοδένει στο πάτωμα, αφού την έχει είξει αναίσθητη χτυπώντας την με μία καραμπίνα, ο Τέντι αποσπά την προσοχή του Κέισι δείχνοντας του το μελισσοκομείο του στην πίσω αυλή.

Όταν η Μισέλ επανακτά τις αισθήσεις της προτείνει να βοηθήσει τον Ντον αν καταγγείλει τον Τέντι στην αστυνομία. Ο Ντον απαντάει ότι το μόνο που θέλει είναι να πάει στο διάστημα με την Μισέλ, και αφού αυτή του υπόσχεται να τον πάρει μαζί της, πυροβολεί τον εαυτό του στο κεφάλι. Ο Κέισι ακούει τον πυροβολισμό, αλλά ο Τέντι τον χτυπάει μέχρι θανάτου με ένα φτυάρι και επιστρέφει στο υπόγειο, όπου ανακαλύπτει το πτώμα του Ντον. Η Μισέλ πείθει τον πανικόβλητο Τέντι ότι ένα μπουκάλι με αντιψυκτικό στο αυτοκίνητο της είναι κρυφά ένα Ανδρομέδιο αντίδοτο που θα θεραπεύσει την μητέρα του. Αφού χτυπάει και εξαρθρώνει το γόνατο της Μισέλ, ο Τέντι τρέχει στο νοσοκομείο και τοποθετεί το αντιψυκτικό στον ορό της Σάντι, σκοτώνοντας την. Στο μεταξύ, η Μισέλ παίρνει τα κλειδιά από το πτώμα του Ντον και λύνεται. Ψάχνοντας το υπόγειο. βρίσκει βάζα με κομμένα ανθρώπινα μέλη μαζί με έναν φάκελο που περιέχει φωτογραφίες αρκετών άλλων ομήρων που ο Τέντι υποψιαζόταν ότι ήταν Ανδρομέδιοι.

Εξοργισμένος με την απάτη της Μισέλ, ο Τέντι επιστρέφει στο σπίτι και την αντιμετωπίζει. Η Μισέλ τον εκφοβίζει μέχρι δακρύων λέγοντας του μία εναλλακτική εκδοχή της εξωγήινης συνωμοσίας του: επειδή είχαν ενοχές όταν προκάλεσαν κατά λάθος την μαζική εξαφάνιση των δεινοσαύρων, οι Ανδρομέδιοι δημιούργησαν την ανθρωπότητα με βάση την δική τους εικόνα. Ενώ αρχικά επικρατούσε ειρήνη στην Ατλαντίδα οι πρώτοι άνθρωποι πειραματίστηκαν με το γονιδίωμα τους, με αποτέλεσμα να εκφράσουν μεγαλύτερη επιθετικότητα και έναν παγκόσμο πυρηνικό πόλεμο που κατέστρεψε τους πάντες εκτός από λίγους, κάτι που έδωσε ώθηση στη σημερινό πιο βίαιο ανθρώπινη είδος που καταστρέφει τον εαυτό του και τον πλανήτη του. Οι Ανδρομέδιοι ξόδεψαν χιλιάδες χρόνια, προσπαθώντας καλοπροαίρετα να καθοδηγήσουν τους ανθρώπους μακριά από την έμφυτα ελαττωματική και δυστυχισμένη φύση τους, πράγμα που ήταν μέρος των δοκιμών της Auxolith. Ισχυρίζεται ότι το διαστημικό της σκάφος έχει τις πληροφορίες που χρειάζονται για να σωθεί η ανθρωπότητα και συμφωνεί να κανονίσει την συνάντηση ανάμεσα στον Τέντι και τους Ανδρομέδιους στις εγκαταστάσεις της Auxolith.

Φτάνουν στο γραφείο, όπου ο Τέντι αποκαλύπτει ότι φοράει ένα γιλέκο αυτοκτονίας με εκρηκτικά. Η Μισέλ δίνει εντολή στον Τέντι να μπει στην ντουλάπα της, η οποία ισχυρίζεται πως είναι η τοποθεσία του τηλεμεταφορέα για το πλοίο της. Μόλις ο Τέντι μπαίνει στον τηλεμεταφορέα, το γιλέκο αυτοκτονίας πυροδοτείται, σκοτώνοντας τον Τέντι και ρίχνει την Μισέλ αναίσθητη. Ξυπνάει μέσα σε ένα ασθενοφόρο, αλλά πηδάει από αυτό και επιστρέφει στο γραφείο της, όπου μπαίνει στην ντουλάπα και τηλεμεταφέρεται στο διαστημικό σκάφος της Ανδρομέδας.

Η Μισέλ, που τώρα αποκαλύπτεται ως η αυθεντική Ανδρομέδια Αυτοκράτειρα, συμβουλεύεται τους άλλους Ανδρομέδιους και καταλήγει ότι το ανθρώπινο πείραμα έχει αποτύχει. Σκάει έναν διάφανο θόλο πάνω από ένα μοντέλο της επίπεδης Γης, σκοτώνοντας, επί τόπου, κάθε άνθρωπο στον πλανήτη. Η Μισέλ κοιτάζει τη Γη, η οποία πλέον είναι απαλλαγμένη από την ανθρώπινη ζωή, όσο οι μέλισσες επιστρέφουν σιγά σιγά στο μελισσοκομείο του Τέντι.

## Ηθοποιοί και χαρακτήρες
* Έμα Στόουν ως Μισέλ Φούλερ, Διευθύνουσα Σύμβουλος μιας μεγάλης φαρμακευτικής εταιρείας που θεωρείται ότι είναι εξωγήινη. Η Μισέλ λειτουργεί ως ο ανάλογος χαρακτήρας με αυτόν του Κάνγκ Μαν-σικ, που στην πρωτότυπη ταινία είναι άντρας. Η απόφαση να αλλαχθεί το φύλο του χαρακτήρα πάρθηκε από τους Άστερ, Τρέισι και Τζανγκ πριν την ανάμειξη του Λάνθιμου με την ταινία, και, σύμφωνα με τον Τζανγκ, ήταν μία από τις τελευταίες δημιουργηκές αποφάσεις στις οποίες συμμετείχε πριν αποσυρθεί από σκηνοθέτης. Η Στόουν ξύρισε το κεφάλι της για αυτόν τον ρόλο.
* Τζέσι Πλέμονς ως Τέντι Γκατζ, μελισσοκόμος εμμονικός με τις θεωρίες συνωμοσίας. Ο Τέντι έχει τον ίδιο αφηγηματικό ρόλο με τον χαρατκήρα του Λι Μπαϊόνγκ-γκου από την πρωτότυπη ταινία και είναι παρόμοιος με πολλούς τρόπους, όπως την πεποίθηση του ότι η Μισέλ είναι μία εξωγήινη και προσωπικό του κίνητρο είναι να πάρει εκδίκηση για την δηλητηρίαση της μητέρας του.
* Άινταν Ντέλμπις ως Ντον, αυτιστικός ξάδελφος του Τέντι που τον βοηθάει να απαγάγει την Μισέλ.
* Σταύρος Χαλκιάς ως Κέισι Μπόιντ, τοπικός αστυνομικός που ψάχνει την Μισέλ και ήταν μπέιμπι σίτερ του Τέντι στο παρελθόν
* Αλίσια Σιλβερστόουν ως Σάντι Γκατζ, μητέρα του Τέντι

## Παραγωγή

### Ανάπτυξη και κάστινγκ

Η ανάπτυξη ενός αγγλόφωνου ριμέικ της Νοτιοκορεατικής ταινίας *Save the Green Planet!* του Τζανγκ Τζουν-χουάν ξεκίνησε το 2020 με τον Γουίλ Τρέισι να προσαρμόζει το σενάριο και τον Τζανγκ να αναλαμβάνει την σκηνοθεσία του ριμέικ. Ο Άρι Άστερ ανέλαβε χρέη παραγωγού και έπαιξε καθοριστικό ρόλο στην πρόσληψη του Τρέισι και στην απόφαση να αλλαχθεί το φύλο του κεντρικού χαρακτήρα από άντρα σε γυναίκα. Ο Τρέισι δήλωσε ότι είχε δει το *Save the Green Planet!* μόνο μία φορά πριν αρχίσει να δουλεύει το σενάριο για την *Βουγονία* και δεν προσπάθησε να αναπαράξει πιστά την ιστορία της πρωτότυπης ταινίας, αφού προτίμησε οι δύο ταινίες να στέκονται ξεχωριστά η μία από την άλλη.

Ο Τζανγκ αργότερα αποσύρθηκε από σκηνοθέτης, επικαλούμενος λόγους υγείας, αλλά παρέμεινε συνδεδεμένος με την ταινία ως εκτελεστικός παραγωγός.  Τον Φεβρουάριο του 2024, αποκαλύφθηκε ότι ο Γιώργος Λάνθιμος θα σκηνοθετούσε το ριμέικ, με την Element Pictures να εντάσσεται στην ομάδα παραγωγής. Ο Τζάνγκ δήλωσε ότι ήταν ευχαριστημένος με την επιλογή του Λάνθιμου και τον αποκάλεσε "πολύ ταιριαστή" επιλογή για σκηνοθέτη της ταινίας. Η Έμα Στόουν βρισκόταν επίσης σε συζητήσεις να πρωταγωνιστήσει στην ταινία, σημαίνοντας την πέμπτη της συνεργασία με τον Λάνθιμο. Ο Τζέσι Πλέμονς εντάχθηκε επίσημα στο καστ την περίοδο που η ταινία μετονομάστηκε σε *Bugonia* και πήγε στην Αγορά Κινηματογράφου των Καννών τον Μάιο. Τον Οκτώβριο, η Αλίσια Σιλβερστόουν εντάχθηκε στο καστ. Τον Μάιο του 2025, αποκαλύφθηκε ότι ο Άινταν Ντέλμπις και ο Σταύρος Χαλκιάς ήταν επίσης μέλη του καστ.

### Γυρίσματα

Τα γυρίσματα ξεκίνησαν την 1 Ιουλίου του 2024 στο Όξσοτ Χάι και στο Χάι Γουίκομπ, στην Αγγλία. Επίσης, πραγματοποιήθηκαν γυρίσματα στην Ατλάντα της Τζόρτζια, όπου και ολοκληρώθηκαν τον Οκτώβριο. Για τις φανταστικές κεντρικές εγκαταστάσεις της Auxolith, χρησιμοποιήθηκε το Πάρκο Μποτάνικα Ντίτον, ένας χώρος συνεργασίας στο Πάρκο Ντίτον, χρησιμοποιήθηκε ως τοποθεσία γυρισμάτων. Ο σκηνοθέτης ήθελε οι τελευταίες σκηνές του *Βουγονία* να γυριστούν στην Ακρόπολη Αθηνών, αλλά το Κεντρικό Αρχαιολογικό Συμβούλιο της Ελλάδας απέρριψε το αίτημα του. Η παραλία Σαρακήνικο στην Μήλο επιλέχθηκε ως εναλλακτική τοποθεσία, με τα γυρίσματα να λαμβάνουν χώρα τον Μάιο του 2025. Η ταινία είχε προϋπολογισμό $45 εκατομμυρίων, ωστόσο, ένα ρεπορτάζ του *Deadline Hollywood* ανέφερε ότι η ταινία κόστισε $55 εκατομμύρια, κάνοντας την την πιο ακριβή ταινία του Λάνθιμου, ξεπερνώντας το *[[Poor Things (ταινία)|Poor Things]]*.

Ο Ιρλανδός κινηματογραφιστής Ρόμπι Ράιαν γύρισε την ταινία σε φιλμ 35&nbsp;mm με κάμερες VistaVision, σημαίνοντας την τέταρτη συνεργασία του με τον Λάνθιμο. Με περίπου το 95% της ταινίας να έχει γυριστεί σε VistaVision σύμφωνα με την εκτίμηση του Ράιαν, έχει χρησιμοποιήσει την τεχνική περισσότερο από κάθε άλλη ταινία από το *[[Η εκδίκηση είναι δική μου]]* (1961). Για την σκηνή που ξυρίζουν το κεφάλι, οι συντελεστές γύρισαν την σκηνή με μία λήψη με τέσσερις κάμερες VistaVision να καταγράφουν ταυτόχρονα λόγω της τάσης της κάμερας να σβήνει.

## Μουσική
O Γέρσκιν Φέντριξ συνέθεσε την μουσική της ταινίας, η οποία ερμηνεύτηκε από την London Contemporary Orchestra. Αυτή σημαίνει την τρίτη του συνεργασία με τον Λάνθιμο μετά το *[[Poor Things (ταινία)|Poor Things]]* (2023) και το *[[Ιστορίες καλοσύνης|Ιστορίες Καλοσύνης]]* (2024). Σύμφωνα με τον σχεδιαστή ήχου, Τζόνι Μπερν, ο Λάνθιμος ζήτησε από τον Φέντριξ να γράψει την μουσική έχοντας ως βάση τέσσερις λέξεις κλειδία: μέλισσες, υπόγειο, διαστημόπλοιο και Έμιλι-φαλακρή. Δεν του έδωσε το σενάριο ή οποιοδήποτε άλλο οπτικό υλικό μέχρι να ακούσει την μουσική.

## Ανάλυση

### Τίτλος

Η "Βουγονία" είναι λέξη ελληνικής προέλευσης, η οποία αναφέρεται σε μία αρχαία Μεσογειακή τελετουργία ή πεποίθηση ότι οι μέλισσες παράγονται αυτόνομα από τα κουφάρια νεκρών ζώων, ιδιαίτερα βοδιών.

## Προώθηση
Τα πρώτα πλάνα από την ταινία προβλήθηκαν στην παρουσίαση των Universal Pictures/Focus Features στο CinemaCon στις 2 Απριλίου 2025, με απουσία του Λάνθιμου και της Στόουν. Το σύντομο τρέιλερ κυκλοφόρησε στο διαδίκτυο στις 26 Ιουνίου, και περιείχε το τραγούδι "Basket Case" των Green Day. Μία μέρα πριν την πρώτη προβολή της ταινία στην Βενετία στις 27 Αυγούστου 2025, κυκλοφόρησε η πρώτη αφίσα, με το πρώτο επίσημο τρέιλερ, που περιλάμβανε ένα ρεμίξ του τραγουδιού "Good Luck, Babe!" της Τσάπελ Ρόουν και αποκαλύπτωντας την φαλακρή εμφάνιση της Στόουν για την ταινία, να κυκλοφορεί την επόμενη μέρα.

Μία εβδομάδα πριν την περιορισμέμη κυκλοφορία της ταινίας στις Ηνωμένες Πολιτείες, κυκλοφόρησε μία ιστοσελίδα μέσα στο σύμπαν της ταινίας με τίτλο "Human Resistance HQ", η οποία περιλάμβανε μία κακοφτιαγμένη ιστοσελίδα που περιείχε μία βαθιά ανάλυση στο χαρακτήρα της Στόουν, την Μισέλ Φούλερ, μία συλλογή από άρθρα και αρχεία συνδεδεμένα με την πλοκή της ταινίας και έναν σύνδεσμο για μια σελίδα στο LinkedIn για την φανταστική εταιρεία στο σύμπαν της ταινίας, την Auxolith. Παράλληλα, κυκλοφόρησαν δύο γιγαντοαφίσες, μία στο Λος Άντζελες και μία στην Νέα Υόρκη, που διαφήμιζαν την Auxolith, πρωτού βανδαλιστούν με τις φράσεις "ΑΝΔΡΟΜΕΔΙΑ ΒΡΩΜΙΑ" και "ΓΙΝΕΤΕ ΜΕΛΟΣ ΤΗΣ ΑΝΘΡΩΠΙΝΗΣ ΑΝΤΙΣΤΑΣΗΣ."

Στις 20 Οκτωβρίου, τέσσερις μέρες πριν την περιορισμένη κυκλοφορία της ταινίας στις Ηνωμένες Πολιτείες, έγινε μία δωρεάν προβολή της στο Θέατρο Κάλβερ στο Λος Άντζελες για το φαλακρό κοινό, με έναν κουρέα να είναι παρών για να ξυρίσει τα κεφάλια των ανθρώπων που πήγαν στην προβολή.

## Κυκλοφορία
Το *Βουγονία* έκανε πρεμιέρα στο 82ο Διεθνές Φεστιβάλ Κινηματογράφου Βενετίας στις 28 Αυγούστου 2025. Η Focus Features εξασφάλισε τα παγκόσμια δικαιώματα της ταινίας, με εξαίρεση την Νότια Κορέα, όπου διατηρήθηκαν από την CJ ENM Films & Television, στην Αγορά Κινηματογράφου των Καννών τον Μάιο του 2024, με την μητρική της εταιρεία Universal Pictures να διαχειρίζεται την παγκόσμια διανομή για λογαριασμό της.  Η ταινία έλαβε μία περιορισμένη κυκλοφορία στις Ηνωμένες Πολιτείες στις 24 Οκτωβρίου 2025, πριν την ευρεία κυκλοφορία της στις 31 Οκτωβρίου. Αρχικά, ήταν προγραμματισμένο να κυκλοφορήσει στις 7 Νοεμβρίου 2025. Στην Ελλάδα κυκλοφόρησε στις 6 Νοεμβρίου 2025. Παράλληλα με τις ψηφιακές προβολές, προβλήθηκε σε 35&nbsp;mm σε επιλεγμένους κινηματογράφους.

### Home media
Η ταινία κυκλοφόρησε σε video on demand (VOD) στις 25 Νοεμβρίου 2025, και σε DVD, Blu-ray και Ultra HD Blu-Ray στις 23 Δεκεμβρίου 2025.

## Υποδοχή
### Box office
Η *Βουγονία* συγκέντρωσε $17.7 εκατομμύρια στις Ηνωμένες Πολιτείες και τον Καναδά και $23.9 εκατομμύεια σε άλλες περιοχές, στγκεντρώνονταςσ συνολικά $41.6 εκατομμύρια παγκοσμίως. 

Στις Ηνωμένες Πολιτείες και τον Κανδά, η ταινία κυκλοφόρησε μαζί με το *Μετανιώνοντας για Σένα* και το *Chainsawman - H Tainia: Reze Arc*, και υπολογιζόταν να συγκεντρώσει $3–4 εκατομμύρια το πρώτο σαββατοκύριακο κυκλοφορίας της. Συγκέντρωσε $1.8 εκατομμύρια την πρώτη ημέρα ευρείας κυκλοφορίας της στο box office, ενώ συγκέντρωσε $4.8 εκατομμύρια το πρώτο σαββατοκύριακο κυκλοφορίας της.

### Κριτικές

Στην σελίδα συλλογής κριτικών Rotten Tomatoes, το 87% από 270 κριτικούς είναι θετικοί. Η επικρατούσα άποψη της ιστοσελίδας αναφέρει, "Η Έμα Στόουν και ο Τζέσι Πλέμονς βρίσκονται στα καλύτερα τους στο *Βουγονία*, μία τρελά ψυχαγωγική ταινία που εφαρμόζει την πανέξυπνη μέθοδο του σκηνοθέτη Γιώργου Λάνθιμου στην τρέλα της σημερινής κοινωνίας. Η σελίδα συλλογής κριτικών Metacritic, απένειμε ένα σκορ 79% βασισμένο σε 58 κριτικές, με την ένδειξη «γενικά ευνοϊκές κριτικές». Το κοινό, ψηφίζοντας στη σελίδα του CinemaScore, έδωσε στην ταινία βαθμό «B» σε μια κλίμακα από το A+ μέχρι το F.

Ο Ντέιβιντ Ρούνεϊ του *The Hollywood Reporter* έγραψε: "Η Στόουν και ο Πλέμονς είναι σε άριστη φόρμα, βρίσκονται εμφανός στο ίδιο μήκος κύματος με με την ιδιοσυγκρασιακή ευαισθησία του σκηνοθέτη και υποστηρίζοντας ο ένας το παιχνίδι του άλλου". Επαίνεσε, επίσης, "τον απόλυτο πλούτο, την καυστική καθαρότητα των χρωμάτων που ερεθίζουν το μάτι" της "θεαματικής" κινημαοτγράφησης σε VistaVision του Ρόμπι Ράιαν, ενώ παραδέτηκε ότι η ταινία δεν είναι "σε καμία περίπτωση η καλύτερη δουλειά του Λάνθιμου". Ο Όουεν Γκλάιμπερμαν του *[[Variety (περιοδικό)|Variety]]* αποκάλεσε την ταινία μία "μεθυστική και συναρπαστική εμπειρία", περιγράφωντας το σενάριο ως "μια έξυπνα πνευματώδη και εύστοχη αποκάλυψη των αντιμαχόμενων νοοτροπιών για τις οποίες πρόκειται". Επαίνεσε την Στόουν, γράφοντας ότι "ως ηθοποιός συχνά καθοδηγείται από την ενσυναίσθησή της, και είναι αυτή η συγκεκριμένη ποιότητα που καθιστά την αδίστακτη ερμηνεία της (σε αυτήν την ταινία) τόσο ειρωνικά εξαιρετική", ενώ χαρακτήρισε τον Πλέμονς ως την "πιο εντυπωσιακή ερμηνεία" της ταινίας. Η Αλίσα Γουίλκισον του *[[The New York Times]]* επαίνεσε επίσης της ερμηνείες των Στόουν και Πλέμονς. Δήλωσε ότι η *Βουγονία* μοιάζει με μία "τρελή παραλλαγή" του Σπίλμπεργκ", προσθέτοντας ότι "αυτή δεν είναι πραγματικά η πιο περίεργη δουλειά του Λάνθιμού, ούτε η πιο αστεία του ή η πιο διασκεδαστική του. Είναι κυρίως λίγο στενάχωρη".

Η Ντάνα Στίβενς του *Slate*, σε μία λιγότερο θετική κριτική, έγραψε ότι "η απαξίωση που εκφράζει ο Λάνθιμος εδώ είναι περισσότερο για την ίδια την ανθρωπότητα παρά για οποιοδήποτε υποσύνολο της, είναι λιγότερο μισογύνης παρά μισάνθρωπος", περιγράφοντας την *Βουγονία* ως "αδιάκοπα ζοφερή" και "τόσο αηδιαστικά αιματηρή όσο και εκκοφαντικά αναμενόμενη". Ο Ντόναλντ Κλαρκ του *The Irish Times* βρήκε την ταινία "στην μέση της κατάταξης" στην φιλμογραφία του Λάνθιμου, επαίνεσε τις τρεις κεντρικές ερμηνείες και την "υπέροχη" και "ευρηματική" κινηματογράφιση του Ράιαν, αλλά ένιωσε ότι "δεν υπάρχει τόση πολλή ουσία στο κέντρο" της ταινίας, περιγράφοντας τα οικολογικά θέματα της ως "διατυπωμένα χωρίς πολλή διεύρυνση ή εξερεύνηση".

Αρκετοί κριτικοί έκαναν συγκρίσεις με το *Save the Green Planet!* στις κριτικές τους. Η Χοάι-Τραν Μπούι του περιοδικού *Inverse* είπε ότι η *Βουγονία*, παρόλο που είναι "θεωρητικά ριμέικ", ήταν μία σχετικά "αυτόνομη" ταινία που έμοιαζε περισσότερο ότι πήρε έμπνευση από την πρωτότυπη δουλειά, παρά ότι ακολούθησε γενικά τα ίδια μονοπάτια της ιστορίας. Η Στίβενς συμφώνησε στην κριτική της στο *Slate*, αλλά σχολίασε επίσης ότι η υπόθεση που βασίζεται στις θεωρίες συνωμοσίας "χτυπάει διαφορετικά σε σχέση με τον τρόπο που χτυπούσε στην καρδιά του μιλένιουμ", σε σχέση με το πως τα μέσα κοινωνικής δικτύωσης έχουν συμβάλλει κατά πολύ στην διάδοση των θεωριών συνωμοσίας στην αληθινή ζωή από την εποχή που κυκλοφόρησε το *Save the Green Planet!*. Ο Αζέια Κόλμπερτ, γράφοντας για το *Gizmodo*, σημείωσε ότι παρά τις έντονες ομοιότητες ανάμεσα στις δύο ταινίες, το *Save the Green Planet!* δεν "περίμενε μέχρι να γίνει παράξενο" όπως ένιωσε ότι έκανε η *Βουγονία*. Παρόλο που συνολικά προτίμησε την πρωτότυπη ταινία, ο Κόλπμερτ ένιωσε ότι και οι δύο ταινίες λειτούργησαν ως "χρονοκάψουλες άγχους" για τις εκάστοτες χρονικές περιόδους που δημιουργήθηκαν. Αντίθετα, η Νατάλια Κιόγκαν συνέκρινε την *Βουγονία* αρνητικά με το *Save the Green Planet!* σε μία κριτική της στο *The A.V. Club*, λέγοντας ότι το ριμέικ "σπαταλά κάθε ευκαιρία" να ανανεώσει ουσιαστικά τα θέματα της πρωτότυπης ταινίας.

Γράφοντας για το *Pajiba*, η Κέιλι Ντόναλντσον είπε ότι ο Τέντι είναι λιγότερο συμπαθητικός πρωταγωνιστής σε σχέση με τον Λι Μπαϊόνγκ-γκου, τον αντίστοιχο χαρακτήρα από την πρωτότυπη ταινία, πράγμα που πιστεύει ότι καθιστά την *Βουγονία* μία πιο αδύναμη ιστορία συνολικά. Η Ντόνταλντσον, επίσης, σχολίασε τις διαφορές ανάμεσα στα τέλη των δύο ταινιών, τονίζοντας ότι στο πρωτότυπο η Γη καταστρέφεται ολοκληρωτικά, ενώ στο ριμέικ σκοτώνεται μόνο το ανθρώπινο είδος, δείχνοντας ότι "η Γη είναι άξια σωτηρίας." Η Ντόναλντσον κατέληξε λέγοντας ότι, "Αν ένα πράγμα ενώνει το πρωτότυπο με το ριμέικ, είναι αυτό το βασικό μήνυμα: ίσως ο πλανήτης χρειάζεται να σωθεί από εμάς, με όποιο κόστος."

### Βραβεία & Υποψηφιότητες

## Σημειώσεις

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες μαύρης κωμωδίας
Κατηγορία:Αγγλόφωνες ταινίες
Κατηγορία:Βρετανικές ταινίες μαύρης κωμωδίας
Κατηγορία:Ταινίες σε σκηνοθεσία Γιώργου Λάνθιμου
Κατηγορία:Ταινίες με απαγωγή
Κατηγορία:Ταινίες με θέμα την αυτοκτονία
Κατηγορία:Ταινίες με θέμα το περιβάλλον
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Focus Features
Κατηγορία:Ταινίες παραγωγής Universal Pictures
Κατηγορία:Ταινίες παραγωγής CJ Entertainment
Κατηγορία:Ταινίες σε παραγωγή Γιώργου Λάνθιμου
Κατηγορία:Ταινίες σε παραγωγή Έμα Στόουν